b'\n_START_ARTICLE_\nEtikpr\xc3\xb6vningsmyndigheten\n_START_PARAGRAPH_\nEtikpr\xc3\xb6vningsmyndigheten er et statlig forvaltningsorgan i Sverige, for etisk pr\xc3\xb8vning av forskning p\xc3\xa5 mennesker. Forvaltningsorganet ble etablert 1. januar 2019 og erstattet Sveriges tidligere etikkpr\xc3\xb8velsesnevnder. Etikpr\xc3\xb6vningsmyndighetens arbeid er delt p\xc3\xa5 seks steder: G\xc3\xb6teborg, Link\xc3\xb6ping, Lund, Stockholm, Ume\xc3\xa5 og Uppsala._NEWLINE_Siden 1960-tallet har etikkpr\xc3\xb8vning i organisert form blitt utf\xc3\xb8rt i Sverige. 1 januar 2004 ble det opprettet seks regionale etikkpr\xc3\xb8vningsnevnder i universitetsbyene G\xc3\xb6teborg, Link\xc3\xb6ping, Lund, Ume\xc3\xa5, Uppsala og Stockholm. Tidligere s\xc3\xb8kte forskere til en regional nevnd som var tilknyttet et universitet, ofte samme som forskeren arbeidet ved. S\xc3\xb8knadene ble behandlet p\xc3\xa5 papir i 17 kopier, men fra og med 1. januar 2019 gj\xc3\xb8res alle s\xc3\xb8knader digitalt. S\xc3\xb8knadene leveres ogs\xc3\xa5 sentralt og fordeles likt mellom de forskjellige regionkontorene i Etikpr\xc3\xb6vningsmyndigheten med sikte p\xc3\xa5 en s\xc3\xa5 rask avgj\xc3\xb8relse som mulig._NEWLINE_Etikpr\xc3\xb6vningsmyndigheten har cirka 20 ansatte og 500 beslutningstagere. Beslutningene fattes av medlemmer med vitenskapelig kompetanse, men der er ogs\xc3\xa5 medlemmer som ikke representerer forskning, men som er representanter for almene interesser. Medlemmene er fordelt p\xc3\xa5 de seks regionkontorene.  Arbeidet ledes av en direkt\xc3\xb8r som holder til ved hovedkontoret i Uppsala.'